CELEX: 62007CA0423
Language: et
Date: 2010-04-22 00:00:00
Title: Kohtuasi C-423/07: Euroopa Kohtu (neljas koda) 22. aprilli 2010 . aasta otsus — Euroopa Komisjon versus Hispaania Kuningriik (Liikmesriigi kohustuste rikkumine — Direktiiv 93/37/EMÜ — Artiklid 3 ja 11 — Ehitustööde kontsessioonid — Avaldamiskohustus — Kohustuse ulatus — Hanketeade — Kontsessiooni eseme ja tööde asukoha kirjeldamine — Täiendavad ehitustööd, mida hanketeates ja hankedokumentides sõnaselgelt ette ei nähtud — Võrdse kohtlemise põhimõte)

19.6.2010   
            
            
               ET
            
            
               Euroopa Liidu Teataja
            
            
               C 161/3
            
         
      Euroopa Kohtu (neljas koda) 22. aprilli 2010. aasta otsus — Euroopa Komisjon versus Hispaania Kuningriik
      (Kohtuasi C-423/07) (1)
      
      (Liikmesriigi kohustuste rikkumine - Direktiiv 93/37/EMÜ - Artiklid 3 ja 11 - Ehitustööde kontsessioonid - Avaldamiskohustus - Kohustuse ulatus - Hanketeade - Kontsessiooni eseme ja tööde asukoha kirjeldamine - Täiendavad ehitustööd, mida hanketeates ja hankedokumentides sõnaselgelt ette ei nähtud - Võrdse kohtlemise põhimõte)
      (2010/C 161/04)
      Kohtumenetluse keel: hispaania
      
         Pooled
      
      
         Hageja: Euroopa Komisjon (esindajad: D. Kukovec, M. Konstantinidis, S. Pardo Quintillán ja abogada M. Canal Fontcuberta)
      
         Kostja: Hispaania Kuningriik (esindaja: F. Díez Moreno)
      
         Ese
      
      Liikmesriigi kohustuste rikkumine — Nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord (EÜT L 199, lk 54; ELT eriväljaanne 06/02, lk 163), artikli 3 ning artikli 11 lõigete 3, 6, 7 ja 12 rikkumine — Võrdse kohtlemise ja mittediskrimineerimise põhimõtete rikkumine — Tööd, mis ei ole kontsessioonilepingu ese — Lepingu sõlmimine pärast kontsessioonilepingu sõlmimist
      
         Resolutsioon
      
      
                  1.
               
               
                  Kuna Iberpistasega sõlmiti 5. novembril 1999 leping
                  
                              —
                           
                           
                              kolmanda sõiduraja ehitamiseks kummaski sõidusuunas kiirtee A-6 Villalba ja Valle de los Caídose vahelisele tasulisele lõigule,
                           
                        
                              —
                           
                           
                              kolmanda pööratava sõidusuunaga sõiduraja ja uue tunneli ehitamiseks kiirtee A-6 Valle de los Caídose ja San Rafaeli linna vahelisele tasulisele lõigule ja
                           
                        
                              —
                           
                           
                              neljanda sõiduraja ehitamiseks kummaski sõidusuunas kiirtee A-6 Madridi ja Villalba vahelisele tasuta lõigule,
                           
                        ilma et need tööd oleks olnud nimetatud riiklike ehitustööde kontsessioonilepingu esemes, nii nagu see oli kirjeldatud Euroopa Ühenduste Teatajas avaldatud hanketeates ja hankedokumentides, siis on Hispaania Kuningriik rikkunud kohustusi, mis tulenevad nõukogu 14. juuni 1993. aasta direktiivi 93/37/EMÜ (millega kooskõlastatakse riiklike ehitustöölepingute sõlmimise kord) artikli 3 lõikest 1 ning artikli 11 lõigetest 3 ja 6, tõlgendatuna koosmõjus selle direktiivi V lisaga.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Mõista kohtukulud välja Hispaania Kuningriigilt.
               
            
         (1)  ELT C 297, 8.12.2007.